Secundum quod scribit Salomon, Salus, vbi multa consilia. Vt igitur nostrum Generale Capitulum Cluniacense ad animarum salutem, ad excessuum correctionem, ad ordinis seu religionis conseruationem, indemnitatemque locorum ordinis nostri institutum, salutarem sortiatur effectum. Præcipimus districtius, vt iuxta formam statuti fœlicis recordationis Nicolai Papæ quarti, omnes Abbates  Priores  Decani nostri Cluniacensis ordinis, nobis Ecclesiæque Cluniacensi immediate subiecti, ad Capitulum generale Cluniaci veniant vt tenentur. Videlicet annis singulis in regno Franciæ  in locis vicinis existentes, de biennio vero in biennium, in Anglia, Hispania, Alemania,  in Lombardia constituti; scituri quod amodo excusatio eorum non recipietur de leui, nisi excusationis causa iusta, vtilis, aut necessaria fuerit, atq. per fide dignū ad hoc missum iurata, habentem iurandi super hoc potestatem. Sic autem dicti Abbates, Priores  Decani instructi in quolibet Capitulo veniant, quod ipsi Abbatiæ, seu Domus sibi commissæ statum temporalem nobis exponere possint clare, vel ad hoc deputatis a nobis. Inhibentes districtius ne quis a modo quicquid hactenus extiterit obseruatum, de dicto Capitulo generali recedat, quousque super statu prædicto plenam  meram dixerit veritatem,  in Cluniaco status huiusmodi fuerit registratus. Et si domus sibi commissa multum debeat, non recedat quousque scitum ordinatumque fuerit cuiusmodi remedium apponi poterit per eundem. Ad hoc autem facilius exequendum Priorem Claustralem Cluniacensem sine cuius licentia petita  obtenta, ex decenti consuetudine, nec Abbates, nec Priores de dicto Capitulo recedere debent; cum vna persona idonea per nos nominanda perpetuo deputantes. Statuimus  præcipimus quod Abbates, Priores  Decani prædicti, ipsi Priori claustrali qui nunc est,  qui pro tempore fuerit;  personæ per nos  successores nostros in hoc instituendæ, domorum sibi commissarum statum temporalem,  si, quantumue debeant, causamque debitorum,  quibus creditoribus inscriptis explicite tradant. Remanentes vero de dicto Capitulo ex causa sufficienti ad se, vt præscripsimus, excusandum,  ad exponendum dictis personis huiusmodi temporalem statum domorum, mittant personam idoneā  instructam. Iuxta formam statutorum Apostolicorum, districtius inhibentes omne genus exactionum, dationem, receptionem,  promissionem munerum, per quæ posset animus accipientis corrumpi vel peruerti, in dicto Capitulo generali, vt omnia in dicto Capitulo tractanda, in sanctitate æquitatis  iustitiæ prosequantur. Item, statuimus vt Abbates, Priores  alij ad dictum Capitulum venientes, cum moderata equitatura  decenti familia incedant: inhibentes eisdem ne tempore dicti generalis Capituli, intrent Cluniacum ante vigiliam Capituli, nisi ex iusta  rationabili causa, aliquis ipsorum compelleretur citius intrare.